LAUSUNTO KÄRÄJÄOIKEUSVERKOSTON KEHITTÄMISESTÄ

KHALL	viitemateriaali: työryhmän ehdotus Porvoon käräjäoikeuden alueesta sekä sen keskeisistä tunnusluvuista

	Oikeusministeriö on 4.12.2007 saapuneella kirjeellään pyytänyt kunnanhallituksen lausuntoa Käräjäoikeusverkon kehittäminen-nimisestä mietinnöstä.

Ministeriön asettaman työryhmän on tullut laatia ehdotuksensa käräjäoikeusverkoston kehittämiseksi niin, että kussakin maan maakunnassa on  1 - 3 käräjäoikeutta, jolloin koko maan käräjäoikeusverkoston määräksi jäisi 25 - 30 kappaletta nykyisten 54 käräjäoikeuden sijasta. Käräjäoikeuden tuomiopiirin asukasmäärän tulisi uudistuksen jälkeen olla vähintään 100.000 asukasta. Käräjäoikeuksissa tulisi olla vähintään 10 tuomaria.

Päätösehdotus (kunnanjohtaja):

Askolan kunnanhallitus pitää oikeana oikeusministeriön esitystä Porvoon käräjäoikeuden muodostamisesta ja siitä, että Askola sisällytetään kyseisen käräjäoikeuden tuomiopiiriin. Porvoon käräjäoikeuden tuomiopiirin jääminen alle 100.000 asukkaan voidaan perustella maakunnan kaksikielisyydellä.

Sen sijaan Askolan kunnanhallitus kiinnittää huomionsa suunnitellun käräjäoikeuden henkilöstöresurssien määrän jäämiseen käräjätuomareiden osalta alle laskennallisen tavoitetason ja kunta esittää, että uudistus toteutetaan siten, että laskennallinen henkilöstötarve täyttyy ja että henkilökunnan  kaksikielisyys on otettu uudistuksesssa huomioon.

Päätös:

	Hyväksyttiin päätösehdotuksen mukaisesti.

	Täytäntöönpano: Oikeusministeriö